CELEX: 32004D0845(01)
Language: hu
Date: 2004-11-12 00:00:00
Title: 2004/845/EK: A Bizottság határozata (2004. november 12.) a hozzáadott phytoszterolt/phytosztanolt tartalmazó, tejalapú italok, mint az Európai Parlament és a Tanács 258/97/EK rendelete által szabályozott új élelmiszerek és új élelmiszer-összetevők forgalomba hozatalának engedélyezéséről (az értesítés a B(2004) 4289. számú dokumentummal történt)

11.12.2004   
            
            
               HU
            
            
               Az Európai Unió Hivatalos Lapja
            
            
               L 366/14
            
         
      A BIZOTTSÁG HATÁROZATA
   
   (2004. november 12.)
   a hozzáadott phytoszterolt/phytosztanolt tartalmazó, tejalapú italok, mint az Európai Parlament és a Tanács 258/97/EK rendelete által szabályozott új élelmiszerek és új élelmiszer-összetevők forgalomba hozatalának engedélyezéséről
   (az értesítés a B(2004) 4289. számú dokumentummal történt)
   (Csak az angol nyelvű szöveg hiteles)
   (2004/845/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az új élelmiszerekről és új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               2000. szeptember 7-én a Novartis (jelenleg Forbes Medi-Tech Inc.) kérelemmel fordult Belgium illetékes hatóságaihoz, hogy forgalomba hozhasson hozzáadott phytoszterolt/phytosztanolt tartalmazó, tejalapú italokat, mint új élelmiszereket és új élelmiszer-összetevőket.
            
         
               (2)
            
            
               2001. március 30-án Belgium illetékes hatóságai kibocsátották előzetes értékelő jelentésüket.
            
         
               (3)
            
            
               Belgium illetékes élelmiszer-értékelő testülete előzetes értékelő jelentésében arra a következtetésre jutott, hogy további értékelésre van szükség.
            
         
               (4)
            
            
               A Bizottság 2001. április 27-én minden tagállamnak továbbította az előzetes értékelő jelentést.
            
         
               (5)
            
            
               Az Élelmiszerügyi Tudományos Bizottság (SCF) 2002. szeptember 26-i, „A többféle élelmi forrásból származó phytoszterol emelt szintű bevitele hosszú távú hatásairól szóló általános álláspont, különös tekintettel a béta-karotin hatásaira” című véleményében kifejtette, hogy nincs bizonyíték arra nézve, hogy a napi 3 grammot meghaladó bevitel további előnyökkel járna, valamint hogy a nagymértékű bevitelnek nemkívánatos következményei lehetnek, így célszerű volna elkerülni a napi 3 grammot meghaladó bevitelt. Továbbá az Európai Élelmiszerbiztonsági Hatóság (EFSA) dietetikus termékekkel, táplálkozással és allergiákkal foglalkozó részlege 2003. november 25-i véleményében, amely „a Bizottság kérésére” készült „A Forbes Medi-Tech új élelmiszereinek alkalmazásáról a növényi szterolokat tartalmazó, tej alapú italok jóváhagyása kapcsán” címmel, egyetértett az SCF állásfoglalásával és következtetéseivel, amelyeket az 2003. március 5-én fejtett ki a többféle, növényi szterollal dúsított élelmiszer jóváhagyásáról; arra a következtetésre jutott, hogy a phytoszterolok hozzáadása biztonságos, feltéve hogy a fogyasztásuk nem haladja meg a 3 grammot.
            
         
               (6)
            
            
               A hozzáadott phytoszanol-észtereket tartalmazó élelmiszerek és élelmiszer-összetevők címkézéséről szóló 608/2004/EK bizottsági rendelet (2) biztosítja, hogy a fogyasztók megkapják a szükéges információkat ahhoz, hogy elkerüljék a hozzáadott phytoszterol/phytosztanol túlzott bevitelét.
            
         
               (7)
            
            
               Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Az 1. mellékletben leírt, a 2. mellékletben meghatározott hozzáadott phytoszterolokat/phytosztanolokat tartalmazó élelmiszerek és élelmiszer-összetevők (a továbbiakban: a „termékek”) forgalomba hozhatók a közösségi piacon.
   2. cikk
   A termékeket úgy kell forgalomba hozni, hogy könnyen el lehessen osztani olyan adagokra, amelyek maximum 3 grammot tartalmaznak (napi egy adag esetén) vagy maximum 1 grammot tartalmaznak (napi három adag esetén) a hozzáadott phytoszterolból/phytosztanolból.
   Az egy italosflakonba/üvegbe kerülő phytoszterol/phytosztanol mennyisége nem haladhatja meg a 3 grammot.
   3. cikk
   E határozat címzettje a Forbes Medi-Tech Inc., 750 West Pender Street, Vancouver B.C. V6C 2T8, Kanada.
   
      Kelt Brüsszelben, 2004. november 12-én.
      
         
            a Bizottság részéről
         
         David BYRNE
         
         
            a Bizottság tagja
         
      
   
   
      (1)  HL L 43., 1997.2.14., 1. o. A legutóbb az 1882/2003/EK rendelettel (HL L 284., 2003.10.31., 1. o.) módosított rendelet.
   
      (2)  HL L 97., 2004.4.1., 44. o.
   
      1. MELLÉKLET
      Az 1. cikkben említett termékek
      Tej jellegű termékek, például félig fölözött és fölözött tej jellegű termékek, amelyeknél a tejzsiradékot részben vagy egészben növényi zsiradék helyettesíti.
   
   
      2. MELLÉKLET
      Az élelmiszerekhez és élelmiszer-összetevőkhöz hozzáadott phytoszterolok/phytosztanolok meghatározása
      Meghatározás:
      A phytoszterolok és a phytosztanolok olyan, növényekből kivont szterolok és sztanolok, amelyek vagy szabad szterolokként és sztanolokként jelenhetnek meg, vagy észteresítve, élelmiszer-minőségű zsírsavakként.
      Összetétel (GC-FID-del vagy ezzel egyenértékű módszerrel):
      
                   
               
               
                  < 80 % β-szitoszterol
               
            
                   
               
               
                  < 35 % β-szitosztanol
               
            
                   
               
               
                  < 40 % kampeszterol
               
            
                   
               
               
                  < 15 % kampesztanol
               
            
                   
               
               
                  < 30 % stigmaszterol
               
            
                   
               
               
                  < 3 % brassicaszterol
               
            
                   
               
               
                  < 3 % egyéb szterol/sztanol
               
            Kontamináció/Tisztaság (GC-FID-del vagy ezzel egyenértékű módszerrel):
      A nem növényolajokból nyert, élelmiszernek alkalmas phytoszterolok és phytosztanoloknak fertőző anyagoktól menteseknek kell lenniük. Ezt az biztosítja a legjobban, ha a phytoszterol/phytosztanol összetevő több mint 99 %-os tisztaságú.